عدالتی فیصلے

عدالتی فیصلے پاکستانی دیوبندی عالم محمد تقی عثمانی کی ایک کتاب۔ یہ کتاب دراصل شریعت اپیلیٹ ٹینچ سپریم کورٹ آف پاکستان کے ان عدالتی فیصلوں پر مبنی ہے ، جو مفتی تقی عثمانی نے بحیثیت جج صادر فرمائے ۔ ان فیصلوں نے مملکت خداداد پاکستان میں اسلامی قوانین کے نفاذ میں اہم کردار ادا کیا ہے ۔ ان کی اہمیت کے پیش نظر انھیں کتابی صورت میں پیش کیا گیا ۔ کتاب دو جلدوں پر مشتمل ہے ۔ جلد اول کے ٣٦٠ اور دوم کے ٢٩٩ صفحات ہیں ۔ جلد اول میں رجم ، قصاص و دیت ، تصویر ، شفعہ ، قانون معاہدہ ، ریٹائر منٹ سرکاری ملازمین ، زکوۃ ، عشر اور سرحد کرایہ داری ایکٹ اور جلد دوم میں ملکیت زمین ، بینوولنٹ فنڈ ، گروپ انشورنس ، غاصبانہ قبضہ اور حق ملکیت ، لاٹری کی حرمت ، زمین کی تقسیم پر پابندی اور اراضی شاملات کی شرعی حیثیت سے متعلق فیصلے بیان کیے ہیں ۔ کتاب ادارہ اسلامیات لاہور کی طرف سے دوسری مرتبہ ١٤٢٠ھ میں شائع ہوئی ہے ۔

 مزید دیکھیے 
 محمد تقی عثمانی کی تصانیف کی فہرست
 حوالہ جات 

زمرہ:اردو کتب
زمرہ:کتب اہل سنت
زمرہ:اسلام سے متعلق کتابیں
زمرہ:تصانیف محمد تقی عثمانی
زمرہ:دیوبندی ادب